फरीदाबाद। शहर में अलग-अलग दो स्थानों पर दो लोगों ने फांसी लगा दी। पहली घटना में पर्वतीया कॉलोनी में हुई। कॉलोनी का रोहित बाहरवीं कक्षा की पढ़ाई करने के बाद अक्सर बीमार रहता था। इसके चलते उसने बुधवार को फांसी लगाकर जान दे दी। दूसरी घटना में भारत कॉलोनी के प्रभात ने अपनी लुंगी से फांसी लगाकर जान दे दी। प्रभात ट्रक की बॉडी पर पेंट करने का काम करता था। आत्महत्या करने के कारणों का अभी तक पता नहीं चल सका है।